Die or D.I.Y.?: Die Krupps ‎– "6 Jun 1981 At Krefeld Haus Blumenthal" (Vanity Records ‎– vanity 8104, 7"Flexi promo) 1981
Posted by Jonny Zchivago at 13:04 Suid Afrikaanse Nuus Thread - Page 193 - Stormfront
Page 193 of 226 « First < 93 143 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 > Last »
02-28-2008, 12:15 AM #1921
SA paspoorte is misdadigers se ‘eerste keuse’
“Suid-Afrikaanse reisdokumente het die nommer een-keuse vir midadigers en mense-smokkelaars geword. Selfs terroriste van Al-Kaïda is al gevang met Suid-Afrikaanse paspoorte.”
Só het mnr. Pat Cunningham, uitvoerende hoof van South African Fraud Prevention Services, gister gewaarsku.
“By die departement van binnelandse sake is daar buitensporige korrupsie en sekuriteitsgapings só groot dat jy met ’n tenk daardeur kan ry.
“Dis in baie gevalle makliker vir bedrieërs om dit (paspoorte) by korrupte amptenare van die departement te koop,” sê Cunningham.
Volgens hom stroom Suid-Afrikaanse paspoorte na internasionale misdaadsindikate en is daar bewyse dat georganiseerde misdaad deesdae betrokke is by die bekom van en vervalsing daarvan. Die gebrek aan ingeboude veiligheidsmaatreëls in Suid-Afrikaanse paspoorte maak dit van die maklikste ter wêreld om te vervals.
Vroeër is berig die Britse owerhede oorweeg visumvereistes aan Suid-Afrikaners, maar uitsluitsel is nog nie hieroor gegee nie. “As die visum-deur na die Verenigde Koninkryk toeklap, is dit grootliks te danke aan korrupte beamptes van binnelandse sake wat egte paspoorte uitgedeel het aan mense-smokkelaars, asielsoekers en vermeende terroriste wat Brittanje wil binnegaan,” sê Cunningham.
Me. Ina van der Merwe, uitvoerende hoof van Kroll, ’n agtergrond-navorsingsmaatskappy, voeg by reuse-sekuriteitsgapings by die departement het ’n gulde geleentheid vir swendelaars geskep wat Suid-Afrikaanse paspoorte wil bekom.
Sy sê vals paspoorte is tans ’n gunsteling en word gebruik in die pleeg van verskeie misdade, waaronder die reël van huwelike vir onwettige immigrante.
“ ’n Groot probleem is die feit dat baie van dié paspoorte eg is omdat hulle deur die departement uitgereik is. Dis egter onwettig omdat dit by korrupte amptenare gekoop is.”
02-28-2008, 12:26 AM #1922
Klerk verkoop glo polisie-poste
Nelspruit. – ’n Telefoniste by die polisie is eergister in hegtenis geneem omdat sy glo sedert 2003 by ’n sindikaat betrokke is wat werk in die polisie “verkoop”.
Volgens kapt. Leonard Hlathi, woordvoerder van die eenheid vir georganiseerde misdaad hier, vermoed hulle dat die klerk, me. Lindiwe Shabalala, by sowat 30 sake betrokke is.
“Sy is glo R2 500 per werksaansoek betaal en het die geld direk in haar rekening laat inbetaal.”
Hlathi sê hul ondersoek dui daarop dat Shabalala as werwingsagent deur ’n sindikaat gebruik is.
Toe werksoekers egter nie die beloofde poste kry nie, het hulle by die polisiekantoor op Nelspruit opgedaag.
“Ons verwag om nog verdagtes aan te keer,” het Hlathi gesê.
Shabalala het gister reeds vlugtig in die hof hier verskyn en die saak is vir verdere ondersoek tot April uitgestel.
02-28-2008, 12:42 AM #1923
Transitorooftog by Hendrina: Soldaat, nog 2 vandag in hof
Belfast. – ’n Soldaat en nog twee mans verskyn vandag in die Belfast-landdroshof in verband met ’n transitorooftog waarin byna R70 000 gebuit is.
Die soldaat, ’n 22-jarige skutter van Thaba Tshwane (Voortrekkerhoogte) by Pretoria, nog ’n 22-jarige en ’n 33-jarige man van Soshanguve is al Maandagmiddag in hegtenis geneem.
Insp. Paul Holtzhausen van die polisie se provinsiale opsporingspan in Mpumalanga, die ondersoekbeampte, het gesê dat die polisie tydens die arrestasies net beslag gelê het op sowat R11 000.
Nog sewe verdagtes en die res van die geld word gesoek.
Die voorval het verlede Donderdag net ná 13:00 op die Wonderfontein-Hendrinapad plaasgevind.
Drie voertuie – ’n Nissan-bakkie, ’n Nissan Sabre en ’n Mercedes-Benz-sedanmotor – het ’n Fidelity Guards-geldwa van die pad af gedruk.
Die bestuurder het beheer oor die geldwa verloor en dit het gerol. Die rowers het drie skote op die geldwa geskiet toe dit tot stilstand gekom het. Die voorruit is getref, maar nie een van die twee wagte is gewond of beseer nie.
Die wagte het teruggeskiet, maar die rowers het volgens Holtzhausen ná die skietery die geldwa se kluis met ’n byl oopgekap en die geld gevat. Hulle het in hul drie motors en drie wat hulle op die toneel geroof het, gevlug.
02-29-2008, 05:12 AM #1924
12 rowers, 5 van polisie in skietgeveg naby Jhb
'n Polisieman is Vrydag ernstig gewond in 'n skietgeveg tussen vyf polisiebeamptes en 12 rowers wat 'n kitsbank in Alberton aan die Oos-Rand opgeblaas het.
'n Polisiewoordvoerder sê die voorval het omstreeks 04:00 naby 'n ENB-kitsbank in die Bracken City-kompleks plaasgevind.
Die polisiebeampte is in die been en mond geskiet, maar is in 'n stabiele toestand in die hospitaal.
Die rowers was met AK47's gewapen en het in drie BMW's van die toneel af gevlug - mét die kitsbank se kluis.
Die polisie vra dat enigiemand met inligting oor die voorval vir kapt. Jerry Mkiwane kontak by 079 499 9451
02-29-2008, 05:16 AM #1925
7 dra nie maskers toe hulle bank beroof nie
Die Nedbank-tak in die Castle Walk-winkelsentrum in Erasmuskloof, in die ooste van Pretoria, is gistermiddag deur sewe gewapende rowers beroof.
Kapt. Colette Weilbach, polisiewoordvoerder, het gesê die rowers het met ’n onbekende bedrag geld gevlug.
Mev. Martie Schumyn van Waterkloofrif was binne die bank by ’n teller besig toe sy een van die rowers sien wat vir die kassier sê “sit die geld in die sak en maak vinnig”.
“Die kassier het my nog gevra of ek die geld in R100-note wil hê,” het Schumyn gesê.
“ ’n Man met ’n sak het by die kassier gekom en vir haar gesê om die geld in die sak te sit.
“Ek het aanvanklik nie gedink dit is iets snaaks nie. Toe ek (na die teller) langs my kyk, sien ek dieselfde ding is daar aan die gang.
“Die mans het nie maskers gedra nie.
“ ’n Man wat langs my gestaan het, het gesê dit lyk of daar ’n rooftog aan die gang is. Ek sê toe: ‘Dit lyk my so.’ Ek het probeer om uit die bank te gaan, maar een van die makkers was by die deur.
“Buite het die veiligheidswagte rondgestaan en die hond het gelê.
“Ek het besef hulle weet nie wat aangaan nie.
“Ek moes net gaan sit. Daar was ’n kind op die stoel. Ek het net vir hom gesê die tannie moet nou sit.
“Die bank het sulke hokkies waar mense met die bankpersoneel kan praat. Ek het daardie persoon van die rooftog vertel en die persoon het gesê hulle weet.
“Ek het weer op die stoel gaan sit en my kop laat sak. Ek het nie gesien toe die rowers uit die bank is nie. Ek kan nou nog nie glo dit het gebeur nie,” het sy gesê.
Volgens Weilbach het sewe gewapende rowers die bank omstreeks 12:00 binnegegaan.
Die rowers het die veiligheidswag aan die binnekant van die bank aangehou, het Weilbach gesê.
“Die rowers het toegang tot die kassiere gekry en ’n onbekende bedrag geld geneem.
“Videomateriaal het gewys hoe die rowers in ’n blou Mazda Rustler gevlug het. Drie het voor in die bakkie geklim en vier het agterop gespring.”
Niemand is beseer nie. Die verdagtes is nog op vrye voete.
’n Saak van gewapende roof word ondersoek.
03-03-2008, 11:58 PM #1926
Man verdwyn met geld, bakkie
Die polisie is op soek na ’n man wat met meer as R1 000, vyf duvets en ’n bakkie van ’n egpaar in Silverton, Pretoria, verdwyn het.
Mnr. Morné van Rooyen het op 30 Januarie spoorloos verdwyn nadat hy mnr. Kallie Vorster (64) en sy vrou, Diena (59), eienaars van ’n gastehuis in Silverton, beloof het om glasblaaie vir hul eetkamertafels te gaan oplaai.
“Ons het hom R950 vir die glas gegee, vyf duvets om dit in toe te draai en R70 vir brandstof. My man het hom R100 gegee om ’n boetekaartjie te betaal en het ons Nissan 1400-bakkie aan hom geleen.
“Die middag om 16:30 het hy gebel en gesê hy sal omstreeks 18:00 terug wees, maar hy het nooit opgedaag nie,” het mev. Vorster gesê.
Volgens haar het Van Rooy-en op 21 Januarie by hul gastehuis ingeboek. “Hy het gesê hy is van Port Elizabeth, maar werk nou in Centurion.
“Hy het gesê hy kan glas vir ons eetkamertafels kry en het selfs die opmetings gedoen.”
Die bakkie se registrasienommer is KGY 048 GP.
Mense kan kapt. Jan Sepato bel by 073 429 3196
03-03-2008, 11:59 PM #1927
Geweldmisdade in Gauteng daal
Geweldmisdade in Gauteng het die laaste ses maande verlede jaar met tussen 7% en 10% afgeneem teenoor die ooreenstemmende tydperk in 2006.
Huisrooftogte en motordiefstal het met onderskeidelik 11% en 9% afgeneem.
Mnr. Firoz Cachalia, LUR vir gemeenskapsveiligheid, het gister dié syfers vir die tydperk Julie tot Desember 2007 bekend gemaak.
Die departement het toegegee daar is steeds ruimte vir verbetering. Vragmotorkapings het drasties toegeneem in dié tyd en daar was ook ’n toename in voorvalle van onsedelike aanranding.
“Ons kyk nie net na die syfers nie. Die ervaring van Gauteng se mense sal bepaal of veiligheid verbeter het,” het Cachalia gesê.
Die afnames in misdaad kan onder meer toegeskryf word aan die sowat 134 000 oproepe waarop die polisie tussen Julie en Desember verlede jaar gereageer het.
In dieselfde tyd het hulle ook 623 000 voertuie en 1,2 miljoen mense deurgesoek. Dit het tot 232 000 inhegtenisnemings gelei en bykans 2 000 gesteelde motors is teruggevind.
Cachalia het gesê verskeie inisiatiewe het daartoe bygedra om polisiëring in Gauteng doeltreffender te maak. Een daarvan is die Gautengse polisieprestasieinligtingstelsel. Dít behels maandelikse vergaderings met sukkelende polisiekantore om vas te stel hoe hulle dienslewering kan verbeter.
Daarby is sowat 1 640 gemeenskapspatrolleerders tot dusver opgelei en toegerus om in 26 misdaadbrandpunte in Gauteng diens te doen. Dié syfer sal teen die einde van die huidige boekjaar tot 4 000 groei.
“Ons wil gemeenskappe help om veiligheidsplanne te ontwikkel. Met die infrastruktuur agtermekaar kan ons daarop konsentreer om gemeenskappe te mobiliseer,” het Cachalia gesê.
Nóg ’n inisiatief wat beloof om die provinsiale polisie te help, is die Gauteng-misdaadbestuursentrum, wat ondersoeke na geweldmisdade sal koördineer en inligting monitor.
Volgens Cachalia wil sy departement met die departement van justisie saamwerk om veroordelings ooreenkomstig inhegtenisnemings te laat toeneem.
03-05-2008, 12:30 AM #1928
Sersant, inspekteur kaap glo taxi en parkeer dit by polisiestasie
Durban. – Twee geregsdienaars bevind hulle agter tralies nadat hulle na bewering nie net ’n taxi met ’n polisievoertuig gekaap het nie, maar die gekaapte minibus boonop die volgende oggend buite hul polisiekantoor parkeer het.
’n Sersant (38) van die KwaMakutha-polisiekantoor, suid van Durban, is eergisteraand by sy werkplek in hegtenis geneem in verband met die kaping verlede Vrydagaand op die N2-hoofweg aan die KwaZulu-Natalse suidkus.
Polisiebeamptes van Hibberdene het kort daarna ’n kollega van die sersant, ’n 47-jarige inspekteur, in die gekaapte taxi in die omgewing in hegtenis geneem, het supt. Zandra Hechter, polisiewoordvoerder, gesê.
Dit kom nadat mnre. Mduduzali Khumalo (36) en Nonkuselo Madikizela Vrydag omstreeks 21:20 naby Hibberdene deur mense in ’n motor met ’n blou polisielig gekaap is.
Die twee mans was van Bizana in die Oos-Kaap na Durban op pad.
Volgens Hechter het hulle opgemerk ’n Volkswagen Golf met ’n Gautengse registrasienommer flits vir hulle ligte.
Die mans was te bang om stil te hou, maar die volgende oomblik het die Golf ’n flitsende blou lig gehad en het die bestuurder vir hulle beduie om stil te hou.
Toe Khumalo stilhou, het vier gewapende mans na die minibus gestap en twee van hulle het agter ingespring.
Die kapers wou by Khumalo weet of die taxi met ’n satellietopsporingstelsel toegerus is en het hom aangesê om in Durban se rigting te ry.
Die ander twee kapers het die minibus in die Golf gevolg.
Sowat 20 min. later is Khumalo en Madikizela by Umkomaas uit die taxi geboender en het die kapers weggery.
Polisiebeamptes wat die kaping ondersoek het later uitgevind die minibus het die Saterdagoggend ’n paar uur lank buite die KwaMakutha-polisiekantoor gestaan voordat die sersant en inspekteur glo daarmee weggery het, het Hechter gesê.
Ná eergisteraand se arrestasies het die polisie ook uitgevind dat die Golf wat glo in die kaping gebruik is, ’n ongemerkte polisievoertuig van KwaMakutha is.
Die sersant en inspekteur sal na verwagting vandag in die hof verskyn terwyl die polisie na nog twee verdagtes soek.
03-06-2008, 01:17 AM #1929
Sel-konfiskasie diefstal, sê prokureurs
“Die metropolisie het niks met my selfoon uit te waai nie.
“Hulle moet net groet en klaar,” het mnr. Johan Gresse, voorsitter van die strafregkomitee van die Prokureursorde, gister gesê oor die Tshwane-metropolisie se nuutste operasie waarin hy motoriste se selfone afneem as hulle nie hul geheime kodenommer kan onthou nie.
“Hulle moenie met hul nonsens kom nie. Ek het lankal my geheime kodenommer vergeet en as hulle my foon afneem, is dit diefstal of baie naby daaraan. Dit is tensy hulle ’n baie goeie vermoede het dat ek die foon gebruik het vir ’n misdaad of dat ek dit gesteel het,” het Gresse gesê.
Mnr. William Baloyi, woordvoerder van die Tshwane-metropolisie, het eergister gesê hulle het die naweek met die aanvang van operasie Bromberg om misdaad te bekamp op 12 selfone beslag gelê.
Hy het gesê motoriste gaan in die komende dae by padversperrings gevra word om hul selfone af en weer aan te skakel.
Indien jy nie jou geheime kodenommer kan onthou om die foon aan te skakel nie, word jy onmiddellik van diefstal verdink en daar word op jou selfoon beslag gelê.
Die metropolisie sal ook jou vingerafdrukke neem indien hulle vermoed jy is in besit van ’n gesteelde selfoon.
Volgens Baloyi sal die betrokke motoriste bewys moet lewer dat die selfoon wel aan hulle behoort.
Maar Gresse het gesê dit is niks minder as diefstal nie. “As hulle my foon afneem en ek moet heen-en-weer ry om dit terug te kry, dagvaar ek hulle met koste,” het Gresse gesê.
Baloyi het gister gesê die publiek het tot dusver sy samewerking gegee.
“Ons teiken selfone omdat mense daagliks hul lewe vir ’n selfoon verloor. Ons het vandag (gister) op ’n selfoon van meer as R3 000 beslag gelê wat ons by ’n werklose jong man gekry het. Ons doen nou ’n ondersoek om vas te stel of dit ’n gesteelde foon is.
“In Mabopane in uitbreiding C is ’n gestremde man die naweek vir sy selfoon geskiet,” het Baloyi bygevoeg.
03-06-2008, 01:57 AM #1930
Bloedgroep B Negatief Dringend Gesoek
René Degenaar is 'n leerling by Laerskool Constantiapark. Sy is in G7, sy benodig baie dringend plaatjieskenkers van die bloedgroep, B Negatief. Reneé se plaatjietelling is tans 1 en daar is landswyd geen plaatjies vir haar beskikbaar nie. Sy is 'n hoe risiko pasiënt en kry baie swaar. Haar ouers is ook finansiëel al uitgeput, met elke week se opname in die hospitaal. Sy bly egter n vegter en kom so gereeld sy kan skool toe.
Mens word eers getoets om plaatjies te skenk. ( sy benodig dringend, weeklikse skenkers.) Skakel Bloedbank - Queenswood 012 333 9949. Verwysing - René Degenaar